b'\n_START_ARTICLE_\nAmeri\xc5\xa1ki brancin\n_START_SECTION_\nOpis\n_START_PARAGRAPH_\nAmri\xc5\xa1ki brancin je po hrbtu temne barve, boki in trebuh pa so srebrno bele barve. Obarvanost hrbta je odvisna od velikosti in \xc5\xbeivljenjskega okolja posamezne ribe. Odrasle \xc5\xbeivali lahko dose\xc5\xbeejo do 50 cm v dol\xc5\xbeino in lahko tehtajo do 2,2 kg._NEWLINE_Amri\xc5\xa1ki brancin ima najraje braki\xc4\x8dni pas, lahko pa \xc5\xbeivi v sladki in slani vodi. Raz\xc5\xa1irjen je v Reki svetega Lovrenca, Ontarijskem jezeru, na jugu do reke Pee Dee v Severni Karolini, na vzhodu pa vse do voda Nove \xc5\xa0kotske._NEWLINE_Komercialno ga lovijo v spodnjih velikih jezerih in v zalivu Chesapeake. Meso teh rib je okusno in je surovo ro\xc5\xbenate barve, kuhano pa postane povsem belo. V \xc5\xa1krgah teh rib pogosto najdejo zajedavce Lironeca ovalis, ki naj bi zavirali rast teh rib.\n_START_SECTION_\nRazmno\xc5\xbeevanje in prehrana\n_START_PARAGRAPH_\nAmeri\xc5\xa1ki brancin se prehranjuje z ikrami ostalih ribjih vrst, ob\xc4\x8dasno pa odrasli brancini lovijo tudi ribe in rake ter nekatere vrste nevreten\xc4\x8darjev._NEWLINE_Samice ameri\xc5\xa1kega brancina med drstjo odlo\xc5\xbeijo do 140.000 iker, ki jih oplodijo razli\xc4\x8dni samci. Maldice se izle\xc5\xbeejo \xc5\xa1est dni po oploditvi._NEWLINE_V reki Hudson je bil ameri\xc5\xa1ki brancin \xc5\xbee na robu pre\xc5\xbeivetja, danes pa se tam populacija po\xc4\x8dasni obnavlja. Tudi sicer v nekaterih ameri\xc5\xa1kih zveznih dr\xc5\xbeavah veljajo strogi varstveni zakoni za to ribjo vrsto.'